ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መራሕቲ ክልላት ትግራይን ኣምሓራን ካብ መራሕቲ ሃይማኖት ምሕፅንታ ቀሪቡሎም 11 ጥሪ 2019 መግለጺ ስእሊ, ሊቃ ጳጳሳት ኣባ ማትያስ ሓዊሱ፡ መራሕቲ ሃይማኖት ኢትዮጵያ ሰላም ክወርድ ጻውዒት ገይሮም መራሕቲ ክልላት ትግራይን ኣምሓራን ኣብ ቅድሚ መራሕቲ ሃይማኖትን ዓበይቲ ዓድን ቀሪቦም ሰላም ንኽወርድ ቃል ንኽኣትዉ ተሓቲቶም። ክልቲኦም መራሕቲ ክልላት ትግራይን ኣምሓራን ቀሪቦም ንምዝርራብ ድልውነቶም ኣረጋጊፆም። እቲ ምሕፅንታ'ዚ ብሊቃ ጳጳሳት ኣባ ማትያስ ካብ ዝምራሕ ተወከልቲ መራሕቲ ሃይማኖትን ዓበይቲ ዓድን ኢትዮጵያ እዩ ቀሪቡ። እቶም መራሕት ሃይማኖትን ዓበይቲ ዓድን ሎምዓልቲ ቅድሚ ፋዱስ ናብ ከተማ መቐለ ብምኻድ ምስ አመሓዳሪ ክልል ትግራይ ዶክተር ደብረጽዮን ገብረሚካል ተራኺቦም ምሕፅንታኦም ከምዘቕረቡ እቲ ዋዕላ ዝከታተል ዘሎ ሪፖረትር ቢቢሲ ሓቢሩ። ኣካል እቲ ጉጅለ ዝኾነ ወ/ሮ ማርያ ዝተበሃላ ወላዲት፡ "ኣብዚ ሰዓት'ዚ ኣብ ዩኒቨርሲታት ትግራይ ዘለዉ ተምሃሮ ጥራሕ እዮም ብሰላም ዝመሃሩ ዘለዉ። ኣብ ካልኦት ኣብ ኩሉ ሰላም ስኢኖም ይሕመሱ ኣለዉ። እዚ ድማ ንኣደታት ምሒር የቑስለና'ሎ" ኢለን ንብዓተን እናዓገታ። ኣብይ ኣሕመድ፡ ሃገር ንምድሓን ዝኣተዎ ቃልን ስግኣታትን ኦነግ፡ ምስ መንግስቲ ዝፈፀሞም ስምምዓት ተጣሒሶም ኢሉ 'ኮሚሽን ወሰንን መንነትን' ምስ ሕገ-መንግስቲ ይሳነ'ዶ?
